CELEX: 62017TN0835
Language: hr
Date: 2017-12-29 00:00:00
Title: Predmet T-835/17: Tužba podnesena 29. prosinca 2017. – Eurofer protiv Komisije

26.2.2018   
            
            
               HR
            
            
               Službeni list Europske unije
            
            
               C 72/42
            
         Tužba podnesena 29. prosinca 2017. – Eurofer protiv Komisije
   (Predmet T-835/17)
   (2018/C 072/53)
   Jezik postupka: engleski
   
      Stranke
   
   
      Tužitelj: Eurofer, Association Européenne de l'Acier, ASBL (Bruxelles, Belgija) (zastupnici: J. Killick, barrister, i G. Forwood, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi članak 2. Provedbene uredbe Komisije 2017/1795 od 5. listopada 2017. (SL 2017., L 258, str. 24.)
            
         
               —
            
            
               naloži zatražene mjere upravljanja postupkom; i
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, prema kojem su odlukom da se uvoz iz Srbije ne kumulira s uvozom iz ostale četiri zemlje pod istragom, u skladu s člankom 3. stavkom 4. Osnovne uredbe (1), počinjene očita pogreška u ocjeni i pogreška koja se tiče prava.
            
         
               2.
            
            
               Drugi tužbeni razlog, prema kojem su utvrđenjem da su zaštitne trgovinske mjere protiv Srbije u smislu članka 9. stavka 2. Osnovne uredbe čak i na nekumulativnoj osnovi „nepotrebne”, počinjene očita pogreška u ocjeni i pogreška koja se tiče prava.
            
         
               3.
            
            
               Treći tužbeni razlog, prema kojem je počinjena povreda članka 20. stavka 2. Osnovne uredbe, tužiteljeva prava na objavu i njegova prava na obranu te povreda dužnosti dobre uprave iz članka 41. Povelje Europske unije o temeljnim pravima zbog Komisijina neobjavljivanja marže štete (sniženje cijena) i marže nelojalnog snižavanja cijena u odnosu na uvoz iz Srbije te njezino posljedično odbijanje da pažljivo i nepristrano ispita sve relevantne okolnosti predmeta.
            
         
      (1)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL [2016.], L 176/21)